CELEX: C2007/183/47
Language: fi
Date: 2007-08-04 00:00:00
Title: Asia C-293/07: Kanne 18.6.2007 — Euroopan yhteisöjen komissio v. Helleenien tasavalta

4.8.2007   
            
            
               FI
            
            
               Euroopan unionin virallinen lehti
            
            
               C 183/27
            
         Kanne 18.6.2007 — Euroopan yhteisöjen komissio v. Helleenien tasavalta
   (Asia C-293/07)
   (2007/C 183/47)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: M. Konstantinidis ja D. Recchia)
   
      Vastaaja: Helleenien tasavalta
   Vaatimukset
   
               —
            
            
               On todettava, että Helleenien tasavalta ei ole noudattanut luonnonvaraisten lintujen suojelusta annetun neuvoston direktiivin 79/409/ETY (1) 4 artiklan 1 ja 2 kohdan, kun niitä luetaan yhdessä 4 artiklan 4 kohdan ensimmäisen virkkeen, sellaisena kuin kyseinen direktiivi on muutettuna luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY 6 artiklan 2–4 kohdalla, mukaisia velvoitteitaan, koska se ei ole toteuttanut kaikkia toimenpiteitä, jotka ovat tarpeen sellaisen yhtenäisen, konkreettisen ja kattavan oikeudellisen järjestelmän säätämiseksi ja soveltamiseksi, jolla voidaan varmistaa erityisiksi suojelualueiksi luokiteltujen alueiden elinkelpoinen hoito ja tehokas suojelu direktiivin 79/409/ETY tavoitteiden saavuttamiseksi.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio, joka tukeutuu lukuisiin kanteluihin, parlamentissa esitettyihin kysymyksiin ja pyyntöihin, esittää, että Helleenien tasavalta ei sovella asianmukaisesti direktiivin 90/409/ETY säännöksiä, joissa säädetään sellaisten toimenpiteiden toteuttamisesta, joilla säilytetään luonnonvaraisten lintujen elinympäristöjä ja estetään näiden elinympäristöjen pilaantuminen tai huonontuminen.
   Komission mukaan direktiivin rikkomista merkitsee se, ettei ole suojeltu erityisiä suojelualueita, mutta myös se, että harjoitetaan toimintoja, jotka voivat aiheuttaa vahinkoa erityisten suojelualueiden koskemattomuudelle ja joilla voi olla merkittäviä kielteisiä seurauksia erityisten suojelualueiden ja niiden lajien, joiden perusteella nämä alueet on nimetty, säilyttämistavoitteille.
   Kreikan viranomaisten väitettä, jonka mukaan olemassa oleva oikeudellinen kehys varmistaa tyydyttävällä tavalla kaikkien luonnonvaraisten lintujen lajien ja niiden asuinpaikkojen suojelun, ei hyväksytä komissiossa sillä perusteella, että kyseinen kehys ei muodosta erityistä ja tehokasta suojelukehystä kaikille erityisille suojelualueille.
   
      (1)  EYVL L 103, 25.4.1979, s. 1.